Jabarkan Tayangan Strim dari Alif & Sofia dalam bahasa melayu

Pada 4 Mei 2021, pihak The Walt Disney Company telah mengadakan pengumuman bagi liputan media melibatkan media tempatan dan antarabangsa. Disney+ Hotstar akan menemui penonton mulai 1 Jun 2021, yang akan memuatkan rancangan menarik dari Disney, Pixar, Marvel, Star Wars, National Geographic dan pelbagai lagi. Antara studio tempatan terlibat pula ialah Skop Productions, Revolution Media Films, Primeworks Studios, WAU Animation, Act 2 Pictures, Les’ Copaque Production, Red Films dan Blindspot Studios. Siri animasi Alif & Sofia akan mula ditayangkan bermula 9 Julai 2021. Para peminat dan penonton boleh menonton animasi Alif & Sofia dengan melanggan perkhidmatan penstriman Disney+ Hotstar berdasarkan pakej yang ditawarkan.